pythainlp/thai-wiki-dataset-v3 huggingface dataset:
สุดแต่ใจจะไขว่คว้า

สุดแต่ใจจะไขว่คว้า เป็นละครโทรทัศน์ไทย ใน พ.ศ. 2532 สร้างจากบทประพันธ์ของ โบตั๋น ตีพิมพ์ครั้งแรกในปี พ.ศ. 2529 สร้างโดยสถานีวิทยุโทรทัศน์ไทยทีวีสีช่อง 3 นำแสดงโดย เสกสรร ชัยเจริญ รอน บรรจงสร้าง ชุดาภา จันทเขตต์ ก้ามปู สุวรรณปัทม์ อารดา ศรีสร้อยแก้ว สะอาด เปี่ยมพงษ์สานต์ พิศมัย วิไลศักดิ์ แต่งเพลงนำละครโดย เทียรี่ เมฆวัฒนา และ สมหวัง อนุศักดิ์เสถียร ซึ่งจากนี้เองได้รับรางวัลเมขลา และ โทรทัศน์ทองคำ สาขาเพลงนำละครดีเด่น และละครสร้างสรรค์สังคมดีเด่น
== รางวัลที่ได้รับ ==
รางวัลเมขลา เพลงนำละครดีเด่น (เทียรี่ เมฆวัฒนา) ปี 2532
รางวัลเมขลา ละครสร้างสรรค์สังคมดีเด่น ปี 2532
รางวัลโทรทัศน์ทองคำ ดาราสนับสนุนชายดีเด่น (สะอาด เปี่ยมพงษ์สานต์) ปี 2532
รางวัลโทรทัศน์ทองคำ ดารานำชายดีเด่น (เสกสรร ชัยเจริญ) ปี 2532
รางวัลโทรทัศน์ทองคำ เพลงนำละครดีเด่น (เทียรี่ เมฆวัฒนา) ปี 2532
รางวัลโทรทัศน์ทองคำ ผู้กำกับละครดีเด่น (นพพล โกมารชุน) ปี 2532
รางวัลโทรทัศน์ทองคำ ละครชีวิตสร้างสรรค์สังคมดีเด่น ปี 2551 
== การนำมาสร้างใหม่ ==
นวนิยายสุดแต่ใจจะไขว่คว้าถูกนำมาดัดแปลงเป็นละครโทรทัศน์ครั้งแรกในปี พ.ศ. 2532 ละครได้รับความนิยมและประสบความสำเร็จอย่างมาก พร้อมทั้งกวาดรางวัลในปีนั้นไปมากมาย ต่อมามีการสร้างละครโทรทัศน์อีกในปี พ.ศ. 2540 และ พ.ศ. 2551 โดยออกอากาศทางช่องเดิม  และใช้เพลงนำละครมาแต่เดิม เพียงเปลี่ยนผู้ร้อง และสร้างเป็นละครโทรทัศน์อีกครั้งในปี 2558 ออกอากาศทางช่อง 8 ฉบับนี้ แจ๋วริมจอ จาก ไทยรัฐ วิจารณ์ว่า "บทละครที่เข้มข้นและการวางตัวนักแสดงได้ดี"
== นักแสดง ==
== อ้างอิง ==
นวนิยายไทยที่ประพันธ์โดย โบตั๋น
วรรณกรรมในปี พ.ศ. 2529
ละครโทรทัศน์ไทย
พรวรา สิทธิประศาสน์

พรวรา สิทธิประศาสน์ (เกิด 25 มีนาคม พ.ศ. 2535)  (P.O.I) เป็นนักร้อง นักเต้น และนักแสดงชาวไทย สังกัดอาร์เอส เข้าวงการครั้งแรกกับการประกวด S Club Boy & Girl ปี 2008 ซึ่งพ้อยก็ได้รับรางวัลชนะเลิศในการประกวด
ด้านงานเพลง ซิงเกิลแรกในชีวิตของพ้อย เพลง Go La La (Game of life 2010) ซึ่งเป็นเพลงประจำงานฟุตบอลโลกปี 2010 ของประเทศไทย พ้อยเปิดตัวอย่างเป็นทางการกับเพลง ได้แล้วเลิก
==การศึกษา==
จบการศึกษาระดับมัธยมศึกษาจากโรงเรียนวัฒนาวิทยาลัย ปัจจุบันกำลังกำลังศึกษาในระดับอุดมศึกษาที่คณะรัฐศาสตร์ จุฬาลงกรณ์มหาวิทยาลัย
== ผลงานเพลง ==
=== I Love World Cup 2010 ===
Go La La (Game of Life 2010)
=== อัลบั้ม ===
สังกัด:' เยส มิวสิก
รักหมดใจ(All  of me) 2015
== ผลงานอื่นๆ ==
=== มิวสิกวิดีโอ ===
แสดงมิวสิกวิดีโอและfeat.เพลง Connect ของ มิณทร์
=== ภาพยนตร์ ===
รักแรกกระแทกจิ้น คู่กับ บิ๊ก ทองภูมิ
=== คอนเสิร์ต ===
== ดูเพิ่ม ==
ได้แล้วเลิก ซิงเกิ้ลแรกของสาวมั่น P.O.I
ได้เวลา “P.O.I” เต้นตายยัยตัวร้ายออกอาละวาดชวนผู้หญิงป่วนผู้ชายชอบ "ได้แล้วเลิก"
== แหล่งข้อมูลอื่น ==
ศิลปินสังกัดอาร์เอส
นักร้องหญิงชาวไทย
บุคคลจากคณะรัฐศาสตร์ จุฬาลงกรณ์มหาวิทยาลัย
อาเว มารีอา (บัค/กูโน)

อาเว มารีอา (Ave Maria) เป็นบทเพลงที่มีชื่อเสียงของชาร์ล กูโน คีตกวียุคโรแมนติคชาวฝรั่งเศสที่แต่งขึ้นในปี ค.ศ. 1859 โดยดัดแปลงซ้อนทำนอง เพรลูดหมายเลข 1 ในบันไดเสียง ซี เมเจอร์ (BWV 846) โดยโยฮัน เซบัสทีอัน บัค ที่แต่งขึ้นเมื่อ 137 ปีก่อนหน้านั้นใน ค.ศ. 1782  กูโนได้ดัดแปลงห้องดนตรีเล็กน้อยเพื่อให้ท่วงทำนองราบรื่นขึ้นกว่าเดิม และตั้งชื่อเพื่อเป็นการสดุดีพระแม่มารี
อาเว มารีอา กลายเป็นดนตรีที่มีทำนองคุ้นหู มีการเรียบเรียงใหม่สำหรับบรรเลงด้วยเครื่องดนตรีนานาชนิด ไม่ว่าจะเป็นไวโอลิน เปียโน กีตาร์ เชลโล หรือแม้กระทั่งทรอมโบน ดนตรีชิ้นนี้มักจะนิยมใช้บรรเลงในงานแต่งงานแบบคริสต์ศาสนา
อาเว มารีอา ฉบับบัค/กูโน มักเป็นที่สับสนกับเพลง "เอ็ลเลินส์ดริทเทอร์เกอซัง" หรือ Ellen's third song, D839, Op 52 no 6 ผลงานประพันธ์ที่มีชื่อเสียงใน ค.ศ. 1825 ของฟรันทซ์ ชูเบิร์ท ซึ่งมีชื่อเรียกหนึ่งว่า "อาเว มารีอา ฉบับชูเบิร์ท"
== แหล่งข้อมูลอื่น ==
Free sheet music for voice and piano on Cantorion.org
ผลงานของ ชาร์ล กูโน
ผลงานของ โยฮัน เซบัสทีอัน บัค
ฮาร์เปอร์ ลี

เนลล์ ฮาร์เปอร์ ลี (Nelle Harper Lee; 28 เมษายน ค.ศ. 1926 – 19 กุมภาพันธ์ ค.ศ. 2016) เป็นนักเขียนชาวอเมริกัน เป็นที่รู้จักในฐานะผู้ได้รับรางวัลพูลิตเซอร์สาขาวรรณกรรม จากเรื่อง To Kill a Mockingbird นอกจากนี้เธอยังช่วยเหลือเพื่อนสนิท ทรูแมน คาโพตี ในการค้นหาข้อมูลในหนังสือเรื่อง In Cold Blood เธอได้รับเครื่องรัฐอิสริยาภรณ์เหรียญแห่งอิสรภาพของประธานาธิบดีแห่งสหรัฐอเมริกาด้านวรรณกรรมในปี ค.ศ. 2007 เธอยังรับรางวัลเกียรติยศหลายรางวัล แต่มักปฏิเสธการกล่าวสุนทรพจน์
ในเดือนกุมภาพันธ์ ค.ศ. 2015 ทนายของฮาร์เปอร์ ลี ได้ประกาศว่าจะตีพิมพ์ผลงานเล่มที่ 2 Go Set a Watchman ที่เขียนเสร็จตั้งแต่ ค.ศ. 1957 และเป็นฉบับร่างแรกของ To Kill a Mockingbird  ในช่วงกลางเดือนกรกฎาคม ค.ศ. 2015
ฮาร์เปอร์ ลี เสียชีวิตเมื่อวันที่ 19 กุมภาพันธ์ ค.ศ. 2016 ขณะอายุได้ 89 ปี บนเตียงนอนด้วยอาการสงบ
== อ้างอิง ==
== แหล่งข้อมูลอื่น ==
ผู้ได้รับอิสริยาภรณ์เหรียญแห่งอิสรภาพของประธานาธิบดี
นักเขียนนวนิยายชาวอเมริกัน
ผู้ได้รับรางวัลพูลิตเซอร์สาขานวนิยาย
ชาบี

ชาบิเอ อาร์นันดัส อี แกร็วส์ (Xavier Hernández i Creus) หรือที่รู้จักกันในชื่อ ชาบี (Xavi) เกิดเมื่อวันที่ 25 มกราคม ค.ศ. 1980 เป็นผู้จัดการฟุตบอลและอดีตนักฟุตบอลชาวสเปน ชาบีได้รับตำแหน่งผู้เล่นแห่งเกมในนัดชิงชนะเลิศยูฟ่าแชมเปียนส์ลีก 2009 โดยพาทีมบาร์เซโลนาชนะสโมสรฟุตบอลแมนเชสเตอร์ยูไนเต็ดจนเป็นแชมป์  และยูฟายังประกาศให้ชาบีเป็นผู้เล่นแห่งทัวร์นาเมนต์ในการแข่งขันฟุตบอลชิงแชมป์แห่งชาติยุโรป 2008 อีกด้วย  ชาบีลงเล่นให้กับทีมชาติสเปน 133 นัด และถือเป็นกองกลางที่ดีที่สุดคนหนึ่งสมัยที่ยังคงเล่นอยู่ และประกาศอำลาทีมชาติไปหลังจบฟุตบอลโลก 2014 ที่สเปนซึ่งเป็นแชมป์เก่าต้องตกรอบแรก
== อ้างอิง ==
นักฟุตบอลชาวสเปน
นักฟุตบอลทีมชาติสเปน
นักฟุตบอลเยาวชนทีมชาติสเปน
ผู้เล่นในฟุตบอลโลก 2002
ผู้เล่นในฟุตบอลโลก 2006
ผู้เล่นในฟุตบอลโลก 2010
ผู้เล่นสโมสรฟุตบอลบาร์เซโลนา
ผู้เล่นในชุดชนะเลิศฟุตบอลโลก
ผู้เล่นในฟุตบอลชิงแชมป์แห่งชาติยุโรป 2004
ผู้เล่นในฟุตบอลชิงแชมป์แห่งชาติยุโรป 2008
ผู้เล่นในฟุตบอลชิงแชมป์แห่งชาติยุโรป 2012
ผู้เล่นในลาลิกา
บุคคลจากบาร์เซโลนา
นักฟุตบอลชาวกาตาลา
นักฟุตบอลในโอลิมปิกฤดูร้อน 2000
กองกลางฟุตบอล
ผู้เล่นในฟุตบอลโลก 2014
ผู้เล่นในชุดชนะเลิศยูฟ่าแชมเปียนส์ลีก
ผู้เล่นในชุดชนะเลิศฟุตบอลชิงแชมป์แห่งชาติยุโรป
เอ็ลเลินส์ดริทเทอร์เกอซัง

เอ็ลเลินส์ดริทเทอร์เกอซัง (Ellens dritter Gesang) หรือ เอลเลนส์เทิร์ดซอง (Ellen's third song, D839, Op. 52, No. 6) เป็นงานประพันธ์ชิ้นหนึ่งที่เป็นที่นิยมของฟรันทซ์ ชูเบิร์ท แต่งขึ้นในปี ค.ศ. 1825 มักเรียกกันว่าเป็น "อาเว มารีอา ฉบับชูเบิร์ท"  ทั้งที่ในความเป็นจริงนั้นชูเบิร์ทไม่ได้ประพันธ์เพลงนี้เพื่อสดุดีพระแม่มารี
ชูเบิร์ทประพันธ์งานชิ้นนี้เพื่อประกอบโคลงภาษาเยอรมัน  ที่แปลมาจากต้นฉบับภาษาสกอตชื่อ "The Lady of the Lake" ที่แต่งโดยเซอร์วอลเทอร์ สกอตต์ (1771 - 1832) กวีชาวสกอต ซึ่งเป็นโคลงที่กล่าวถึงตำนานกษัตริย์อาเธอร์โดยบรรยายถึงตัวละครชื่อ เอลเลน ดักลัส "ธิดาแห่งสายน้ำ" ผู้เป็นบุตรสาวของเจมส์ ดักลัส
ผลงานชิ้นนี้บรรเลงเป็นครั้งแรกที่ปราสาทของเคาน์เทสส์โซฟี ไวส์เซนวอล์ฟ ในออสเตรีย ที่ทำให้เธอเองได้รับฉายาว่า "The Lady of the Lake"
บทนำและบทร้องซ้ำของเพลงเอลเลนที่เริ่มด้วยคำว่า "อาเว มารีอา" ซึ่งเป็นคำเดียวกับบทภาวนาอาจจะเป็นสาเหตุที่นำไปสู่ความคิดในการดัดแปลงท่วงทำนองดนตรีของชูเบิร์ทไปเป็นดนตรีทั้งชิ้นของธรรมเนียมบทสวดมนต์อาเว มารีอา ของโรมันคาทอลิก อาเว มารีอาภาษาละตินในปัจจุบันมักจะใช้กับดนตรีของชูเบิร์ท ที่ทำให้เกิดความเข้าใจผิดกันไปว่าชูเบิร์ทตั้งใจที่จะประพันธ์งานชิ้นนี้เพื่อเป็นการในการที่จะเขียนบทสวดมนต์ขอพรพระแม่มารี จึงทำให้พากันเรียกงานชิ้นนี้ว่า "อาเว มารีอา "
ในปี ค.ศ. 1940 วอลต์ ดิสนีย์ได้นำทำนองเพลงนี้มาใช้ในตอนจบของภาพยนตร์ แฟนเทเชีย เรียบเรียงโดยลีโอโปลด์ สโตคอฟสกี โดยนำเพลงนี้มาต่อเนื่องกับ Night on Bald Mountain ผลงานประพันธ์ของโมเดสต์ มูสซอร์กสกี แต่ได้ดัดแปลงคำร้องเป็นภาษาอังกฤษ 
==อ้างอิง==
==แหล่งข้อมูลอื่น==
ผลงานของ ฟรันทซ์ ชูเบิร์ท
งานประพันธ์ดนตรีสำหรับการร้องประสานเสียง
กิตติ ทองลงยา

กิตติ ทองลงยา (Kitti Thonglongya) (6 ตุลาคม พ.ศ. 2471 - 12 กุมภาพันธ์ พ.ศ. 2517) เป็นนักสัตววิทยาชาวไทย เชี่ยวชาญด้านนกและสัตว์เลี้ยงลูกด้วยนม ที่มีชื่อเสียงจากการค้นพบสัตว์ใกล้สูญพันธุ์สองชนิด
== ชีวิต ==
กิตติ ทองลงยา เกิดที่กรุงเทพมหานคร เป็นบุตรคนโตของนายดาบเกียรติ (ยูเกียง) ทองลงยา อดีตสมาชิกสภาผู้แทนราษฎรคนแรกของจังหวัดกาญจนบุรีกับนางอบ ทองลงยา เกิดเมื่อวันที่ 6 ตุลาคม พ.ศ. 2471 กิตติ ทองลงยา จบการศึกษาที่คณะวิทยาศาสตร์จากจุฬาลงกรณ์มหาวิทยาลัย เมื่อปี พ.ศ. 2496 หลังจากจบการศึกษาได้เข้าทำงานที่สมาคมวิทยาศาสตร์แห่งประเทศไทยในตำแหน่งผู้ดูแลพิพิธภัณฑ์วิทยาศาสตร์ ปี พ.ศ. 2500 ได้ลาออกมาประกอบอาชีพอิสระในงานด้านอนุรักษ์วิทยาและศึกษาด้านอนุกรมวิธาน เกี่ยวกับสัตว์ป่าในประเทศไทย ในเวลาเดียวกันก็ได้ร่วมงานกับสมาคมนิยมไพร จัดทำเอกสารเกี่ยวกับการอนุรักษ์ทรัพยากรธรรมชาติออกเผยแพร่ ปี พ.ศ. 2505 ได้เข้าร่วมทำงานในสถาบันวิจัยการแพทย์ องค์การสนธิสัญญาป้องกันเอเชียอาคเนย์ (ส.ป.อ.) โดยมีหน้าที่ค้นหาพาหะที่นำโรคและสัตว์ป่าที่เป็นแหล่งสะสมโรคที่เกี่ยวกับมนุษย์ ในปี พ.ศ. 2508 ได้เข้าทำงานในตำแหน่งภัณฑารักษ์สัตว์มีกระดูกสันหลังบนบก ศูนย์รวบรวมวัสดุอุเทศแห่งประเทศไทย สถาบันวิจัยวิทยาศาสตร์ประยุกต์แห่งประเทศไทย กิตติ ทองลงยา เสียชีวิตเมื่อวันที่ 12 กุมภาพันธ์ พ.ศ. 2517
== ผลงาน ==
กิตติ ทองลงยาเป็นผู้ค้นพบค้างคาวคุณกิตติ ค้างคาวและสัตว์เลี้ยงลูกด้วยนมขนาดเล็กที่สุดในโลกในปี พ.ศ. 2516 กิตติตายด้วยเหตุหัวใจวายก่อนที่ค้างคาวจะได้รับการจัดจำแนกโดยเพื่อนร่วมงานชาวอังกฤษ จอห์น อี. ฮิลล์ (John E. Hill) ผู้ตั้งชื่อค้างคาวตามชื่อกิตติเพื่อเป็นเกียรติแก่กิตติผู้ค้นพบค้างคาวชนิดนี้เป็นคนแรก
นอกจากนี้กิตติยังค้นพบนกเจ้าฟ้าหญิงสิรินธร (Pseudochelidon sirintarae) ในปี พ.ศ. 2512 นกนางแอ่นที่พบบริเวณบึงบอระเพ็ด และได้พระราชทานนามจากสมเด็จพระเทพรัตนราชสุดาฯ สยามบรมราชกุมารีมาตั้งเป็นชื่อวิทยาศาสตร์ ซึ่งนกชนิดนี้อาจสูญพันธุ์ไปแล้วในปัจจุบัน
ตัวอย่าง 2 ตัวอย่างแรกของนกเด้าลมแม่น้ำโขง (Motacilla samveasna) ในประเทศไทยก็ถูกเก็บได้โดยกิตติ ทองลงยาในเดือนธันวาคม พ.ศ. 2515 เขายังร่วมแต่ง Bats from Thailand and Cambodia และเริ่มการศึกษาอนุกรมวิธานของค้างคาวในประเทศไทยที่ตีพิมพ์หลังจากการตายของเขาคือ The Bats and Bat's Parasites of Thailand
== อ้างอิง ==
== บรรณานุกรม ==
Animal Life Resource
Edwards, John; Thonglongya, Kitti (1972) "Bats from Thailand and Cambodia" Bulletin of the British Museum (Natural History) Zoology. 22 (6)
Hill, J. E. & McNeely, Jeffrey A, The Bats and Bat's Parasites of Thailand.
== แหล่งข้อมูลอื่น ==
บุคคลที่เกิดในปี พ.ศ. 2471
บุคคลที่เสียชีวิตในปี พ.ศ. 2517
นักสัตววิทยาชาวไทย
บุคคลจากกรุงเทพมหานคร‎‎
นิสิตเก่าคณะวิทยาศาสตร์ จุฬาลงกรณ์มหาวิทยาลัย
ข้าราชการพลเรือนชาวไทย
นักปักษีวิทยาชาวไทย
ภาษากุย (ดราวิเดียน)

สำหรับความหมายอื่นดูที่ ภาษากุย (แก้ความกำกวม)
ภาษากุย (Kui language (Dravidian)) หรือภาษากานธ์ ภาษาโขนที ภาษาโกทู ภาษาโกทูลู ภาษากุยงา เป็นภาษากลุ่มดราวิเดียนกลาง-ใต้  ที่พูดโดยชาวโขนธ์ ส่วนใหญ่ใช้พูดในรัฐโอริศา เขียนด้วยอักษรโอริยา มีผู้พูดเป็นภาษาแม่ราว  641,662 คน ใกล้เคียงกับภาษาโคนที ภาษาโกนทา และภาษากูวี
กุย (ดราวิเดียน)
ภาษากุย (แก้ความกำกวม)

ภาษากุย อาจหมายถึง
ภาษากุยหรือภาษากูย เป็นภาษาในตระกูลภาษาออสโตรเอเชียติก มีผู้พูดในประเทศไทย
ภาษากุย เป็นภาษาในตระกูลภาษาดราวิเดียน มีผู้พูดในประเทศอินเดีย
ภาษาโกตา

ภาษาโกตา (Kota language) เป็นภาษาในตระกูลภาษาดราวิเดียน มีผู้พูดเป็นภาษาแม่  1,400 คน และมีผู้พูดทั้งหมด 2,000 คนในเทือกเขานิลคีรีในรัฐทมิฬนาฑู ประเทศอินเดีย
==แหล่งข้อมูลอื่น==
Ethnologue.com
กโตา
จังหวัดสตึงแตรง

สตึงแตรง หรือ ซตึงแตรง (ស្ទឹងត្រែង; ) เป็น 1 ใน 2 จังหวัดที่อยู่ทางตอนเหนือสุดของประเทศกัมพูชา ชาวลาวเรียกชื่อที่แห่งนี้ว่า เซียงแตง (ຊຽງແຕງ) ส่วนในภาษาไทยเดิมเรียกตามภาษาลาวว่า เชียงแตง บ้างก็ทับศัพท์เป็น สตึงเตรง หรือ สะตึงแตรง พื้นที่ส่วนนี้เคยเป็นเขตแดนของอาณาจักรล้านช้างจำปาศักดิ์ (ภายหลังเป็นประเทศราชของสยาม) ในช่วงกลางพุทธศตวรรษที่ 23–25 ก่อนจะตกมาเป็นของกัมพูชาใน พ.ศ. 2447 จากการที่ฝรั่งเศสได้พื้นที่ฝั่งขวาของแม่น้ำโขงในบังคับสยามมาเป็นส่วนหนึ่งของอาณานิคมอินโดจีนฝรั่งเศส
== เขตการปกครอง ==
จังหวัดสตึงแตรงแบ่งเขตการปกครองออกเป็น 5 อำเภอ ดังนี้
เซซาน (សេសាន)
เสียมโบก (សៀមបូក)
เสียมปาง (សៀមប៉ាង) - เอกสารไทยและลาวเรียก "เมืองแสนปาง" (ແສນປາງ)
สตึงแตรง (ស្ទឹងត្រែង) - เมืองหลักของจังหวัด
ธาราบริวัตร (ថាឡាបារីវ៉ាត់)
== อ้างอิง ==
 
สตึงแตรง
เชียง
ลาดัก

ลาดัก (ลาดัก/บัลติ: ལ་དྭགས; लद्दाख़; ) หรือ ทิเบตน้อย (Little Tibet) เป็นดินแดนสหภาพแห่งหนึ่งของประเทศอินเดีย ปัจจุบันครอบคลุมตั้งแต่ธารน้ำแข็งเซียเชนของเทือกเขาการาโกรัมไปจนถึงเทือกเขาหิมาลัยทางตอนใต้ ประชากรส่วนใหญ่มีเชื้อสายอินโด-อารยันและทิเบต ที่นี่เป็นภูมิภาคที่มีประชากรเบาบางที่สุดแห่งหนึ่งของประเทศ แต่มีประวัติศาสตร์และวัฒนธรรมเกี่ยวข้องกับทิเบต ลาดักมีชื่อเสียงด้านความสวยงามแห่งขุนเขาและวัฒนธรรมพื้นเมือง
เดิมลาดักรวมอยู่กับบัลติสถาน (ปัจจุบันขึ้นกับประเทศปากีสถาน) ซึ่งตั้งอยู่ทางตอนบนของหุบเขาสินธุ ทางใต้ติดเมืองซันสการ์และลาเหาล์และสปีติ ทางตะวันออกติดจังหวัดงารีในเขตปกครองตนเองทิเบต ทางตะวันออกเฉียงเหนือติดกับอักไสชิน (ยาวไปตามเทือกเขาคุนหลุน) ทางตอนเหนือติดกับหุบเขานูบราผ่านช่องเขาคาร์ดุง ส่วนทิศตะวันตกติดกับชัมมู, กัศมีร์ และบัลติสถาน
ส่วนดินแดนอักไสชินเป็นแดนพิพาทระหว่างประเทศอินเดียกับประเทศจีน โดยจีนให้อักไสชินขึ้นกับเทศมณฑลโฮตันในเขตปกครองตนเองซินเจียงอุยกูร์ ขณะที่อินเดียให้อักไสชินขึ้นกับลาดักของรัฐชัมมูและกัศมีร์ ก่อให้เกิดความขัดแย้งเป็นสงครามระยะสั้นเมื่อ ค.ศ. 1962 เพราะทั้งสองต่างอ้างสิทธิเหนือดินแดนอักไสชินและอรุณาจัลประเทศ กระทั่งใน ค.ศ. 1993 และ ค.ศ. 1996 ทั้งสองประเทศลงนามเพื่อกำหนดเส้นควบคุมแท้จริง
ในอดีตลาดักมีความสำคัญเพราะเป็นจุดยุทธศาสตร์โดดเด่นและเป็นชุมทางการค้าที่สำคัญ ทว่าในกาลต่อมาทางการจีนได้ประกาศปิดพรมแดนทิเบตกับเอเชียกลางช่วงปี ค.ศ. 1960 ทำให้การค้าและการท่องเที่ยวระหว่างประเทศถดถอย กระทั่ง ค.ศ. 1974 รัฐบาลอินเดียได้ให้การสนับสนุนการท่องเที่ยวในลาดักจนประสบความสำเร็จ ส่วนหนึ่งก็เพราะลาดักตั้งอยู่ในรัฐชัมมูและกัศมีร์อันเป็นจุดยุทธศาสตร์สำคัญของกองทัพอินเดีย
ลาดักมีเมืองใหญ่อยู่สองเมืองคือเลห์และการ์คิล รัฐบาลรัฐชัมมูและกัศมีร์ก่อตั้งหน่วยการบริหารขึ้นต่างหากแยกจากหน่วยการบริหารกัศมีร์ โดยมีที่ทำการใหญ่ในเลห์ จากการสำรวจสำมะโนครัวใน ค.ศ. 2011 ประชากรส่วนใหญ่ในลาดักนับถือศาสนาอิสลาม (โดยมากเป็นชีอะฮ์) ร้อยละ 46.4 รองลงมาคือศาสนาพุทธแบบทิเบตร้อยละ 39.7, ศาสนาฮินดูร้อยละ 12.1 มีนักเคลื่อนไหวในลาดักเรียกร้องให้ลาดักมีสถานะเป็นดินแดนสหภาพแยกออกจากรัฐชัมมูและกัศมีร์ ด้วยเห็นว่าได้รับการปฏิบัติอย่างไม่เป็นธรรมจากกัศมีร์ รวมทั้งลาดักเองก็มีวัฒนธรรมที่แตกต่างไปจากมุสลิมในกัศมีร์ แต่ทว่าประชาชนในการ์คิลซึ่งประชากรส่วนใหญ่เป็นมุสลิมได้ออกมาต่อต้านการยกลาดักขึ้นเป็นดินแดนสหภาพ
วันที่ 5 สิงหาคม ค.ศ. 2019 รัฐบาลอินเดียประกาศจัดตั้งลาดักเป็นดินแดนสหภาพแยกจากรัฐชัมมูและกัศมีร์
== ระเบียงภาพ ==
ไฟล์:Thiksay Buddha.jpg|พระศรีอริยเมตไตรยวัดทิกเซย์
ไฟล์:Rangdum village at early morning.jpg|หมู่บ้านรังดุมในซันสการ์
ไฟล์:Hemismonastery.jpg|ลามะในอารามเฮมิส
== อ้างอิง ==
ลาดัก
ดินแดนสหภาพของประเทศอินเดีย
กรณีพิพาทเรื่องอาณาเขตอินเดีย
กรณีพิพาทเรื่องอาณาเขตจีน
กรณีพิพาทเรื่องอาณาเขตปากีสถาน
อาณาเขตซึ่งถูกพิพาทในทวีปเอเชีย
ดิเอโก ฟอร์ลัน

ดิเอโก ปาโบล ฟอร์ลัน โกราโซ (Diego Pablo Forlán Corazzo) เกิดเมื่อวันที่ 19 พฤษภาคม ค.ศ. 1979 ที่กรุงมอนเตวิเดโอ เป็นอดีตนักฟุตบอลทีมชาติอุรุกวัย  เขาได้รับรางวัลลูกบอลทองคำ ในฟุตบอลโลก 2010 และยังได้รับถ้วยปีชีชีและรองเท้าทองคำยุโรป 2 ครั้ง
ฟอร์ลันเกิดมาในครอบครัวนักฟุตบอล ปาโบล พ่อของเขาเล่นให้กับทีมชาติอุรุกวัยในปี 1966 และ 1974 ส่วนฆวน การ์โลส โกราโซ ปู่ของเขาเล่นให้สโมสรอินเดเปนดิเอนเตของอาร์เจนตินา
ฟอร์ลันยังประสบความสำเร็จในการแข่งขันให้กับประเทศของเขา ทำประตูได้ 29 ครั้ง เขาทำ 1 คะแนนในการแข่งขันฟุตบอลโลก 2002 ที่ญี่ปุ่นและเกาหลีใต้ และได้ 5 ประตูในการแข่งขันฟุตบอลโลก 2010 จนต่อมาเขาได้รับรางวัลลูกบอลทองคำ ที่มอบให้กับผู้เล่นยอดเยี่ยมที่สุดของฟุตบอลโลก 2010
== อ้างอิง ==
== แหล่งข้อมูลอื่น ==
Official website
Official Facebook
Official Twitter
Fansite of Diego Forlan 
Atlético Madrid profile
BDFutbol profile
Transfermarkt profile
2010 FIFA World Cup profile 
ผู้เล่นในฟุตบอลโลก 2010
ผู้เล่นสโมสรฟุตบอลแมนเชสเตอร์ยูไนเต็ด
ผู้เล่นอัตเลติโกเดมาดริด
นักฟุตบอลชาวอุรุกวัย
ผู้เล่นในฟุตบอลโลก 2010
ผู้เล่นในพรีเมียร์ลีก
ผู้เล่นในลาลิกา
ผู้เล่นในฟุตบอลโลก 2002
ผู้เล่นสโมสรฟุตบอลบิยาร์เรอัล
กองหน้าฟุตบอล
กองกลางฟุตบอล
ผู้เล่นในฟุตบอลโลก 2014
ผู้เล่นเซเรซโซ โอซากะ
ผู้เล่นกลุบอัตเลติโกอินเดเปนดิเอนเต
ผู้เล่นกลุบนาซิโอนัลเดฟุตโบล
ผู้เล่นกลุบอัตเลติโกเปญญาโรล
ผู้เล่นในชุดชนะเลิศโกปาอาเมริกา
บุคคลจากมอนเตวิเดโอ
โอกามิซัง

โอคามิซัง  เป็นนวนิยายญี่ปุ่นแนวรักโรแมนติค ประพันธ์โดยมาซาชิ โอคิตะ และวาดภาพประกอบโดยอุนาจิ วางจำหน่ายเล่มแรกเมื่อวันที่ 10 สิงหาคม 2549 โดยใช้ชื่อว่า โอคามิซัง โทะ ชิจินิน โนะ นาคามะทาจิ  เป็นนิยายที่บอกเล่าเรื่องราวเกี่ยวกับ "โอคามิ เรียวโกะ" สมาชิกสายบู๊ของกลุ่มชุมนุมกิจกรรม "ธนาคารโอโตกิ" ซึ่งเหมือนธนาคาแลกเปลี่ยนการช่วยเหลือกัน โดยคุณสามารถมาขอรับการช่วยเหลือในทุกๆเรื่องจากธนาคารได้ โดยจะถือว่าเป็นสินเชื่อ และผู้ใช้บริการเองก็ต้องตอบแทนทางธนาคารกลับเช่นเดียวกัน
เรื่อง โอคามิซัง นอกจากจะมีฉบับนวนิยาย 10 ฉบับแล้ว ยังมีในรูปแบบมังงะ วาดภาพประกอบโดยคุรุมิ สุซุชิโระ และแบบฉบับอะนิเมะ จัดทำโดย J.C.Staff อีกด้วย
== เนื้อเรื่องย่อ ==
"โอคามิ เรียวโกะ" สมาชิกสายบู๊ของกลุ่มชุมนุมกิจกรรม "ธนาคารโอโตกิ" พร้อมเพื่อนสนิท "อากาอิ ริงโกะ" ได้ออกทำภารกิจที่ได้รับไหว้วานมาตามปกติ แต่ระหว่างการเจรจากับนักเลงที่เป็นเป้าหมาย นักเลงได้หยิบมีดที่ตนเองซ่อนไว้ออกมา หมายจะทำร้ายทั้งคู่ ได้มีหินลึกลับปรากฏมาจู่โจมนักเลง ทำให้เขาชะงัก และได้รับการประเคนหมัดของเรียวโกะซังไปเต็มๆ แต่ก็ทำให้เรียวโกะรู้ตัวว่า มีใครบางคนกำลังคอยสะกดรอยตามพวกเธออยู่..
== แหล่งข้อมูลอื่น ==
เว็ปไซด์หลักของเรื่อง ฉบับอะนิเมะ 
การ์ตูนญี่ปุ่นแนวโชเน็ง‎
การ์ตูนญี่ปุ่นแนวสุขนาฏกรรมจินตนิยม
ซามูไรสปีริท เซน

ซามูำไรสปีริท เซน (サムライスピリッツ閃) หรือในชื่อเวอร์ชันภาษาอังกฤษ ซามูไรโชดาวน์: เซน (Samurai Shodown: Sen) เป็นเกมต่อสู้จากประเทศญี่ปุ่น ผลิตโดยบริษัทSNK Playmore โดยนับเป็นลำดับที่สี่ของซีรีส์ซามูไรสปิริตส์ที่เป็นรูปแบบสามมิติ
== การพัฒนา ==
ได้มีการประกาศถึงการพัฒนาเกมขึ้นครั้งแรกในงาน ออลนิปปอนอมิวส์เมนท์แมชชีน โอเปอร์เรเตอร์ ยูเนียน (AOU) 2006  และมีการประกาศความก้าวหน้าบางส่วนในช่วงปลายปีค.ศ. 2007 อย่างไรก็ตามที่งานโตเกียวเกมโชว์ 2007 ได้กำหนดวันจำหน่ายขึ้นใหม่ ว่าจะมีการจัดจำหน่ายขึ้นในระบบอาเขตที่ญี่ปุ่น เมื่อช่วงปลายเดือน ค.ศ. 2007 ซึ่งจะมีตัวอย่างเกมให้ทดลองเล่นวันที่ 13 ธันวาคม ค.ศ. 2007 โดยเว็บไซต์ทางการจากผู้ผลิตได้แถลงถึงการทดลองเล่นเกมนี้ในสี่จังหวัด ได้แก่ โตเกียว, คานางาวะ, โอซาก้า และชิบะ การทดสอบเริ่มขึ้นในวันที่ 10 ธันวาคม และสิ้นสุดลงในวันที่ 24 ธันวาคม ซึ่งทางเว็บไซต์ยังได้รับรองอีกด้วยว่าจะจัดจำหน่ายเกมนี้ภายในปีค.ศ. 2008 ส่วนการทดลองเล่นในต่างประเทศครั้งแรก ได้จัดที่ฮ่องกงช่วงระหว่างวันที่ 20~21 ธันวาคม พร้อมกับประกาศชื่อเกมชุดนี้ขึ้นมา อาโออิ นานาเสะ ผู้ออกแบบตัวละครสำหรับโอวีเอชุดแรกได้เขียนในบล็อกส่วนตัวของเธอว่าทีมผลิตต่างตั้งใจที่จะสร้างบรรยากาศเกมให้เสมือนอยู่ในมาไคในยุคเซงโงะกุ
9 ธันวาคม ค.ศ. 2008 พื้นที่จัดให้สำหรับการทดลองเล่นเป็นครั้งที่สาม โดยจัดขึ้นในสถานที่ต่างๆสี่พื้นที่ และยังได้ป่าวประกาศด้วยว่าเป็นการทดสอบครั้งสุดท้าย และในเวลาเดียวกันนี้ได้คาดการณ์เบื้องต้นว่าอาจจัดจำหน่ายเกมในช่วงฤดูใบไม้ผลิ (ซึ่งช้ากว่าที่กำหนดไว้) ในระบบเกมตู้ที่ญี่ปุ่น โดยแถลงผ่านทางเว็บไซต์ SNK Playmore ของฮ่องกง
ก่อนหน้านี้ ในช่วงเดือนธันวาคม ค.ศ. 2007 ได้มีข่าวเผยมาเล็กน้อยถึงการวางจำหน่ายในต่างประเทศ แม้ว่าในวันที่ 3 มีนาคม ค.ศ. 2008 จะมีการประกาศทดลองเล่นเกมจากอเมริกาในเวอร์ชันภาษาอังกฤษ ซึ่งจะเริ่มทดลองเล่นขึ้นครั้งแรกในเวลาเที่ยงจนถึงหกโมง ของวันที่ 8 มีนาคม มาร์ค รูดอล์ฟ ผู้อำนวยการฝ่ายการตลาดของสหรัฐฯ กล่าวว่าจะมีการจัดจำหน่ายในเครื่องเล่นตามบ้านในท้ายที่สุดสำหรับคอนโซลยุคใหม่ อีกทั้งการทดลองเล่นเกมแบบเดียวกันนี้ ได้จัดขึ้นที่เม็กซิโกในวันที่ 14 มีนาคม และทางผู้ผลิตเองยังได้ทำการเปิดเผยถึงข้อมูลตลอดจนเรื่องราวต่างๆที่มีอยู่ในเกม
== รูปแบบการเล่น ==
== ตัวละคร ==
== การตอบรับ ==
== อ้างอิง ==
== แหล่งข้อมูลอื่น ==
Official Website at SNK-Playmore 
Official Website  at SNK-Playmore Hong Kong 
Beta testing footage  at MashHarder.com
Review at 2D-X.com
วิดีโอเกมต่อสู้
เกมตู้
ซารา การ์โบเนโร

ซารา การ์โบเนโร อาเรบาโล (Sara Carbonero Arévalo) เกิดเมื่อวันที่ 30 พฤศจิกายน ค.ศ. 1984 เป็นพิธีกรรายการโทรทัศน์ชาวสเปนของช่องเตเลกินโก (Telecinco) และเป็นนักข่าวกีฬา เธอเป็นแฟนสาวของนักฟุตบอลอีเกร์ กาซียัส ในเดือนกรกฎาคม ค.ศ. 2009 เธอได้รับลงคะแนนเสียงว่าเป็น นักข่าวที่เซ็กซี่ที่สุดในโลก จัดโดยเอฟเอชเอ็มยูเอสเอ
== ข้อพิพาท ==
ในการแข่งขันฟุตบอลโลก 2010 มีรายงานข่าวว่า การ์โบเนโร ได้รายงานข่าวการแข่งขันระหว่างการแข่งขันของทีมชาติสเปนและสวิตเซอร์แลนด์ อันเป็นเหตุให้กาซียัส เสียสมาธิและทำให้สวิตเซอร์แลนด์ได้ชัยชนะในครั้งนี้ รายงานข่าวนี้มาจากสื่อของอังกฤษ รวมถึงหนังสือพิมพ์สเปนอย่าง El Mundo, El País และหนังสือพิมพ์กีฬารายวัน Marca ที่ในบทความต่างให้ความเห็นว่าการรายงานข่าวของเธอเป็นเรื่องน่าขัน
== อ้างอิง ==
นักข่าวชาวสเปน
ภรรยาและแฟนนักฟุตบอล
สภานักเรียน

สภานักเรียน (Student Council) เป็นกิจกรรมนอกหลักสูตร ในโรงเรียนระดับมัธยมทั่วโลก ในประเทศสหรัฐอเมริกา , แคนาดา และ ออสเตรเลีย นั้นเรียกสภานักเรียนหลายแบบมากนอกจากชื่อนี้ เช่น รัฐบาลนักเรียน (Student government) หรือ สภากิจกรรมนักเรียน (Student Activity Council), สหพันธ์สภานักเรียน (Student Council Association or S.C.A) และ คณะกรรมการนักเรียน (Student Committee) สภานักเรียนนั้นมีวัตถุประสงค์ที่จัดตั้งขึ้นมาเพื่อให้รู้จักการมีส่วนร่วม เรียนรู้เกี่ยวกับประชาธิปไตย และ เรียนรู้การเป็นผู้นำ  ซึ่งเป็นแนวคิดเดิมของ จอห์น ดิวอี้ นักปรัชญาทางการศึกษา ซึ่งกล่าวไว้ใน ประชาธิปไตยกับการศึกษา (พ.ศ. 2460) และโรงเรียนที่ใช้ระบบสภานักเรียนเป็นแห่งแรกก็คือโรงเรียนลูมิส ชาร์เฟ่ย์ ในเมืองวินซอร์ ประเทศสหรัฐอเมริกา ซึ่งใช้เป็นกิจกรรมในหลักสูตร ประมาณ ปี พ.ศ. 2463 ในประเทศไทย โรงเรียนเตรียมอุดมศึกษา เป็นโรงเรียนแห่งแรกที่ใช้ระบบสภานักเรียน คือ  คณะกรรมการนักเรียน โรงเรียนเตรียมอุดมศึกษา
== สภานักเรียนในประเทศไทย ==
ในประเทศไทย ในระบบการศึกษาขั้นพื้นฐาน จะมีการจัดตั้งสภานักเรียนในแต่ละโรงเรียน จะแยกจากคณะกรรมการนักเรียน โดยการจำลองเสมือนระบบนิติบัญญัติ และ ระบบบริหาร ของระบอบประชาธิปไตย โดยให้สภานักเรียนเปรียบเสมือน ฝ่ายนิติบัญญัติ และ คณะกรรมการนักเรียน เสมือนเป็นฝ่ายบริหาร  ซึ่งในบางโรงเรียนนั้น ยังใช้ระบบคณะกรรมการนักเรียนอย่างเดียวอยู่  และ มีการจัดตั้งสภาเด็กและเยาวชนแห่งประเทศไทย ซึ่งสมาชิกประกอบไปด้วย ประธานสภาเด็กและเยาวชนของทุกจังหวัด รวมทั้งจังหวัดกรุงเทพมหานคร  ตามมาตราที่ 32 ใน พระราชบัญญัติส่งเสริมการพัฒนาเด็กและเยาวชนแห่งชาติ พ.ศ. 2550
ส่วนในระดับอุดมศึกษานั้น ก็มีการจัดตั้งหน่วยกิจกรรมของนักศึกษาเช่นกัน ซึ่งรับผิดชอบโดยฝ่ายพัฒนาศักยภาพนักศึกษา โดยมีการจัดตั้ง สภานักศึกษา ซึ่งมีโครงสร้างที่คล้ายคลึงกันส่วนใหญ่จะเป็นประธานนักเรียน
องค์กรเยาวชน
นักเรียน
วัฒนธรรมของนักเรียน
คาปรีซ์หมายเลข 24 (ปากานินี)

คาปรีซ์หมายเลข 24 ในบันไดเสียง เอ ไมเนอร์ (Caprice No. 24 in A minor) เป็นคาปรีซ์ชิ้นสุดท้ายในชุด คาปรีซ์ 24 ชิ้น ของนิกโคโล ปากานินี เป็นผลงานที่มีชื่อเสียงสำหรับบรรเลงเดี่ยวไวโอลิน ประกอบด้วย 1 ธีม, 11 วาริเอชัน และ 1 ไฟเนล
คาปรีซ์ชิ้นนี้เป็นผลงานสำหรับบรรเลงเดี่ยวไวโอลินที่ต้องใช้ทักษะความสามารถของนักดนตรีอย่างมาก การเล่นงานชิ้นนี้ต้องใช้เทคนิคขั้นสูงหลายอย่างเช่น คู่ขนานออคเตฟ, การเล่นบันไดเสียงและอาร์เพจโจอย่างรวดเร็ว, การเลื่อนมือซ้ายไปทุกตำแหน่งของคอไวโอลิน และการชักคันสีอย่างรวดเร็ว รวมไปถึงการเล่นคู่เสียงในบันไดเสียงไมเนอร์ คู่ 3 และคู่ 10 ที่ต้องการถ่างนิ้วอย่างมาก นอกจากนั้นยังมีการใช้นิ้วมือซ้ายดีดสายในขณะที่สีคันชักด้วยมือขวา และเล่นบนตำแหน่งสูงๆ บนฟิงเกอร์บอร์ด และการสีข้ามสายอย่างรวดเร็ว จัดได้ว่าเป็นผลงานชิ้นหนึ่งที่เล่นยากที่สุด 
คาปรีซ์ชิ้นนี้ได้ถูกนำมาดัดแปลงสำหรับบรรเลงเดี่ยวด้วยเชลโลโดย โย-โย มา
== อ้างอิง ==
== แหล่งข้อมูลอื่น ==
YouTube video of Jascha Heifetz performance
ผลงานของ นิกโคโล ปากานินี
งานประพันธ์ดนตรีสำหรับไวโอลิน
แมงดาถ้วย

แมงดาถ้วย หรือ แมงดาทะเลหางกลม   เป็นแมงดาชนิดหนึ่ง จัดเป็นเพียงชนิดเดียวที่อยู่ในสกุล Carcinoscorpius มีรูปร่างกลมและกระดองนูนเหมือนชามหรือถ้วยคว่ำ ทางด้านหัวโค้งกลม หางเรียวยาวเป็นทรงกลม กระดองมีสีเขียวเหลือบเหลืองคล้ำ ใช้สำหรับปักลงกับพื้นท้องทะเล เมื่อต้องการนอนนิ่งอยู่กับที่ หรือใช้พลิกตัวเมื่อนอนหงายท้อง พบอาศัยในทะเลโคลนแถบป่าชายเลนหรือปากแม่น้ำ อาจพบได้ในเขตน้ำกร่อยหรือน้ำจืดได้ ขนาดเมื่อโตเต็มที่ยาวประมาณ 40 เซนติเมตร (รวมหาง) ในบางครั้งแมงดาถ้วยบางตัวและในบางฤดูกาลอาจมีสีกระดองสีแดงเหลือบส้ม และมีขนที่กระดองและบางส่วนของลำตัว แมงดาถ้วยแบบนี้จะเรียกว่า เหรา (อ่านว่า [เห-รา]), ตัวเหรา หรือ แมงดาไฟ
แมงดาถ้วยพบกระจายไปทั่วในชายฝั่งทะเลอินเดียจนถึงเอเชียตะวันออกเฉียงใต้และเอเชียตะวันออก ในประเทศไทยพบได้ทุกจังหวัดที่ติดกับทะเล แมงดาชนิดนี้ทั้งเนื้อและไข่มีพิษทุกฤดูกาล จึงไม่ควรนำมาบริโภคอย่างเด็ดขาด สันนิษฐานกันว่าการเกิดพิษในตัวแมงดามาจาก 2 สาเหตุ คือ เกิดจากการที่ตัวแมงดาไปกินแพลงก์ตอนที่มีพิษเข้าไป ทำให้สารพิษไปสะสมอยู่ในเนื้อและไข่ และตัวแมงดาเองมีพิษซึ่งเกิดจากแบคทีเรียในลำไส้สร้างพิษขึ้นมาได้เอง อาการเมื่อรับพิษเข้าไป คือ ชาที่ริมฝีปาก มือ และเท้า เวียนศีรษะ คลื่นไส้ อาเจียน เดินเซ แขนขาไม่มีแรง พูดไม่ออก กลืนลำบาก หายใจไม่ออก กล้ามเนื้อเกี่ยวกับการหายใจเป็นอัมพาต เนื่องจากเป็นพิษที่ผลต่อระบบประสาทที่ควบคุมการหายใจ ในเด็กเล็กจะมีอาการรุนแรงมากกว่าผู้ใหญ่ และอาจรุนแรงถึงขั้นเสียชีวิตได้
จากการที่แมงดาถ้วยสามารถปรับตัวให้อยู่ในน้ำกร่อยหรือน้ำจืดได้ จึงมักพบการค้าขายแมงดาถ้วยเป็นสัตว์เลี้ยงในตลาดปลาสวยงามเสมอ ๆ โดยผู้ขายมักหลอกผู้ซื้อว่า เลี้ยงในน้ำจืดได้ แต่ทว่าเมื่อนำมาเลี้ยงจริง ๆ แล้ว แมงดาจะอยู่ได้เพียงชั่วระยะหนึ่งเท่านั้นก่อนที่จะตายไปในที่สุด
== อ้างอิง ==
==แหล่งข้อมูลอื่น==
แมงดา
อาร์โธพอดที่เป็นสัตว์เลี้ยง